GREEK SUPREME COURT DECISION

Decision ID: 872/2024
Decision Number: 872
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού και Ευαγγελία Γιακουμάτου-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 31 Μαΐου 2024, με την παρουσία του Αντεισαγγελέως του Αρείου Πάγου Αριστοτέλη Χριστόπουλου (γιατί κωλύεται η Εισαγγελέας) και του Γραμματέως Γ. Β., για να δικάσει τις αιτήσεις των αναιρεσειόντων - κατηγορουμένων: 1.Α. Γ. του Χ., κατοίκου ..., 2. Θ. Π. του Κ., κατοίκου ..., 3.Κ. Μ. του Θ., κατοίκου ... και 4. Η. Χ. του Κ., κατοίκου ..., οι οποίοι δεν εμφανίσθηκαν, για αναίρεση της απόφασης 188/2023 του Τριμελούς Πλημμελειοδικείου Άμφισσας. Το Τριμελές Πλημμελειοδικείο Άμφισσας με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεση αυτής, για τους λόγους που αναφέρονται στις υπ' αριθμ. 36, 37, 38 και 39/2023 από 6.11.2023 αιτήσεις τους αναιρέσεως, οι οποίες καταχωρίστηκαν στο οικείο πινάκιο με τον αριθμό 1049/23. Αφού άκουσε Τον Αντεισαγγελέα, που πρότεινε να απορριφθούν ως ανυποστήρικτες οι κρινόμενες αιτήσεις αναιρέσεως.

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη, Σταυρούλα Κουσουλού, Ευαγγελία Γιακουμάτου-Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού και Ευαγγελία Γιακουμάτου-Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 31 Μαΐου 2024, με την παρουσία του Αντεισαγγελέως του Αρείου Πάγου Αριστοτέλη Χριστόπουλου (γιατί κωλύεται η Εισαγγελέας) και του Γραμματέως Γ. Β., για να δικάσει τις αιτήσεις των αναιρεσειόντων - κατηγορουμένων: 1.Α. Γ. του Χ., κατοίκου ..., 2. Θ. Π. του Κ., κατοίκου ..., 3.Κ. Μ. του Θ., κατοίκου ... και 4. Η. Χ. του Κ., κατοίκου ..., οι οποίοι δεν εμφανίσθηκαν, για αναίρεση της απόφασης 188/2023 του Τριμελούς Πλημμελειοδικείου Άμφισσας. Το Τριμελές Πλημμελειοδικείο Άμφισσας με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεση αυτής, για τους λόγους που αναφέρονται στις υπ' αριθμ. 36, 37, 38 και 39/2023 από 6.11.2023 αιτήσεις τους αναιρέσεως, οι οποίες καταχωρίστηκαν στο οικείο πινάκιο με τον αριθμό 1049/23. Αφού άκουσε Τον Αντεισαγγελέα, που πρότεινε να απορριφθούν ως ανυποστήρικτες οι κρινόμενες αιτήσεις αναιρέσεως.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' του Κ.Ποιν.Δ., ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, στο ακροατήριο του Δικαστηρίου του Αρείου Πάγου, με κλήση που επιδίδεται, σύμφωνα με τα άρθρα 155-162 και μέσα στην προθεσμία του άρθρου 166 και αναφέρει ρητά ότι αν ο αναιρεσείων δεν παραστεί στη συζήτηση, η αναίρεσή του απορρίπτεται, ως ανυποστήρικτη και κατά την παρ. 3 του ιδίου άρθρου 512 του ΚΠΔ, οι διάδικοι παρίστανται στη συζήτηση με συνήγορο. Εξάλλου, σύμφωνα με αυτά που ορίζονται από το άρθρο 515 παρ. 1 του ιδίου Κώδικα, αν αναβληθεί η συζήτηση της υποθέσεως σε ρητή δικάσιμο, όλοι οι διάδικοι οφείλουν να εμφανισθούν σ' αυτή, χωρίς νέα κλήτευση και αν ακόμη δεν ήταν παρόντες κατά τη δημοσίευση της αναβλητικής απόφασης. Περαιτέρω, κατά το άρθρο 514 εδαφ. α` και β` του ίδιου ως άνω Κώδικα, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο." Από τον συνδυασμό των διατάξεων αυτών προκύπτει ότι, αν, κατά τη συζήτηση της αίτησης αναίρεσης, στην αρχική δικάσιμο ή στη ρητή, μετά από αναβολή, δικάσιμο, δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί ή δεν εμφανιστεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 Κ.Ποιν.Δ. και μέσα στη προθεσμία που ορίζει το άρθρο 166 του ιδίου Κώδικα, για να παραστεί στην αρχική δικάσιμο, η αίτηση αναίρεσης απορρίπτεται και επιβάλλονται σε βάρος του αναιρεσείοντος τα δικαστικά έξοδα. Στην προκειμένη περίπτωση, από τα αποδεικτικά επιδόσεως: 1) από 08.12.2023 του Ανθυπαστυνόμου Δ. Κ., 2) από 01.12.2023 του Υπαστυφύλακα Κ. Γ., 3) από 24.01.2024 του Αστυνόμου Γ. Γ., 4) από 05.12.2023 Αρχιφύλακα στο Α.Τ. Ιτέας Β. Β. προκύπτει ότι επιδόθηκε σε καθένα από τους αναιρεσείοντες, αντίστοιχα, Α. Γ. του Χ. και της Β., κάτοικο ..., Θ. Π. του Κ. και της Α., κάτοικο ..., Κ. Μ. του Θ. και της Μ., κάτοικο ..., οδός ..., άνευ αριθμού και Η. Χ. του Κ. και της Ε., κάτοικο ..., οδός ... και από τα 4 αποδεικτικά επιδόσεως από 08.12.2023 του Επιμελητή Δικαστηρίων Τ. Λ. προκύπτει ότι επιδόθηκε και στον αντίκλητό τους, δικηγόρο Αθηνών Αθανάσιο Σανιδά (κάτοικο Αθηνών, οδός ...), σύμφωνα με τα άρθρα 155 παρ.2, 162 και 166 παρ. 1 του ΚΠοινΔ, νομίμως και εμπροθέσμως, η 1049/2023 και από 01.12.2023 κλήση του Εισαγγελέα του Αρείου Πάγου, για να παραστεί ο κάθε αναιρεσείων μετά ή διά του συνηγόρου του στο ακροατήριο του Δικαστηρίου τούτου, στη συζήτηση της αίτησής του για αναίρεση, (με τη ρητή μνεία ότι, αν δεν παρασταθεί, η αίτησή του θα απορριφθεί ως ανυποστήρικτη), κατά την αρχική δικάσιμο της 16.02.2024, οπότε, όπως προκύπτει από την 338/2024 απόφαση του Δικαστηρίου τούτου, αναβλήθηκε η εκδίκαση της υπόθεσης, κατόπιν σχετικού αιτήματος του συνηγόρου των αναιρεσειόντων, Ευστάθιου Δελμούζου, κατ'άρθρο 515 παρ.1 του ΚΠΔ, για τη ρητή δικάσιμο που αναφέρεται στην αρχή της παρούσας. Πλην όμως, οι αναιρεσείοντες δεν εμφανίστηκαν ούτε εκπροσωπήθηκαν νόμιμα στη δικάσιμο αυτή, για να υποστηρίξουν τις κρινόμενες υπ'αριθμ. 36, 37, 38 και 39/2023 από 06.11.2023 αιτήσεις τους για αναίρεση της 188/2023 καταδικαστικής σε βάρος τους απόφασης του Τριμελούς Πλημμελειοδικείου Άμφισσας, όπως τα πρακτικά αυτής διορθώθηκαν με την 1/2023 Διάταξη του Προεδρεύοντος, κατά την έκδοσή της, Πλημμελειοδίκη, που δίκασε ως δευτεροβάθμιο δικαστήριο, και καταδίκασε, βάσει των άρθρων 1, 2 παρ.1, 12, 14, 16, 17, 18 εδ.α' και γ', 26 εδ. α' , 27 παρ.1, 45, 51, 53, 57, 79, 80, 83, 84 παρ.2α , 94 παρ.1 και 463 παρ.1 του ΠΚ και 287 παρ.10 εδ.β' του ν.δ. 86/1969, όπως το άρθρο 287 ίσχυε πριν την αντικατάστασή του με το άρθρο 205 του ν.5037/2023 (ΦΕΚ Α'78/28.03.2023), σε συνδυασμό με την υπ'αριθμ.ΥΠΕΝ/ΔΔΔ/ 71082/539/2019 Υ.Α. του Υπουργού Περιβάλλοντος και Ενέργειας (ΦΕΚ Β'3137/6-8-2019), τον καθένα τους σε ποινή φυλάκισης έξι (6) μηνών, την εκτέλεση της οποίας ανέστειλε επί τριετία, για την αξιόποινη πράξη της θήρας, εκτός κυνηγετικής περιόδου, με πρόθεση και κατά συναυτουργία. Συνεπώς, εφόσον οι αναιρεσείοντες δεν εμφανίσθηκαν με συνήγορο, ούτε εκπροσωπήθηκαν από συνήγορο στο ακροατήριο του Δικαστηρίου τούτου, κατά την αναφερόμενη στην αρχή της παρούσας, μετά από αναβολή, ρητή δικάσιμο, όταν η υπόθεση εκφωνήθηκε στη σειρά της από το οικείο έκθεμα, πρέπει να απορριφθούν, συνεκδικαζόμενες λόγω συναφείας, ως ανυποστήρικτες, οι κρινόμενες αιτήσεις τους, για αναίρεση της 188/2023 καταδικαστικής σε βάρος τους απόφασης του Τριμελούς Πλημμελειοδικείου Άμφισσας, όπως τα πρακτικά αυτής διορθώθηκαν με την 1/2023 Διάταξη του Προεδρεύοντος, κατά την έκδοσή της, Πλημμελειοδίκη και πρέπει να επιβληθούν σε βάρος εκάστου αναιρεσείοντος, κατ'άρθρο 578 παρ. 1 ΚΠοινΔ, όπως τροποποιήθηκε με το άρθρο 115 του Ν.5090/2024 και ισχύει από 01.05.2024 σύμφωνα με το άρθρο 138 παρ.1 του ίδιου ως άνω Νόμου), τα έξοδα της ποινικής διαδικασίας, όπως ορίζεται ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει, ως ανυποστήρικτες, τις υπ'αριθμ. 36, 37, 38 και 39/2023 από 06.11.2023 αιτήσεις, αντίστοιχα, των 1)Α. Γ. του Χ. και της Β., 2)Θ. Π. του Κ. και της Α., 3) Κ. Μ. του Θ. και της Μ. και 4)Η. Χ. του Κ. και της Ε. για αναίρεση της 188/2023 καταδικαστικής σε βάρος τους απόφασης του Τριμελούς Πλημμελειοδικείου Άμφισσας, όπως τα πρακτικά αυτής διορθώθηκαν με την 1/2023 Διάταξη του Προεδρεύοντος, κατά την έκδοσή της, Πλημμελειοδίκη. Επιβάλλει σε βάρος εκάστου των ως άνω αναιρεσειόντων τα έξοδα της ποινικής διαδικασίας τα οποία ορίζει στο ποσό των οκτακοσίων (800) ευρώ. Κρίθηκε και αποφασίσθηκε στην Αθήνα στις 12 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 20 Ιουνίου 2024.

LEGAL REFERENCES
Articles Referenced: άρθρο 512 παρ. 1 εδ. γ', άρθρα 155, άρθρου 166, άρθρου 512 του ΚΠΔ, άρθρο 515 παρ. 1, άρθρο 514 εδαφ, άρθρο 166, άρθρα 155 παρ.2, άρθρο 515 παρ.1 του ΚΠΔ, άρθρων 1, άρθρο 287, άρθρο 205 του ν.5037/2023, άρθρο 578 παρ. 1, άρθρο 115 του Ν.5090/2024, άρθρο 138 παρ.1, άρθρο 512, άρθρου 512, άρθρο 515, άρθρο 514, άρθρο 205, άρθρο 578, άρθρο 115, άρθρο 138
Article Codes: ΠΚ|ΚΠΔ
Law References: Ν.5090/2024|ν.5037/2023
Total Articles Cited: 17

DATES MENTIONED: 6-11-2023|08-12-2023|01-12-2023|24-01-2024|05-12-2023|16-02-2024|06-11-2023|28-03-2023|6-8-2019|01-05-2024|31-05-2024|12-06-2024|20-06-2024

SOURCE: https://areiospagos.gr/nomologia/apofaseis_DISPLAY.asp?cd=QBKUY8EZ4GZN185SV07TML6TYSDDB0&apof=872_2024&info=ΠΟΙΝΙΚΕΣ -  Ε